Մաքսային ծառայությունների ղեկավարների խորհրդի գործունեության սկզբից մինչ օրս Հայաստանի Հանրապետության անունից «Մաքսային գործերում համագործակցության և փոխօգնության մասին» բազմակողմանի համաձայնագիր է ստորագրվել Խորհրդի անդամ բոլոր երկրների հետ: Բացի այդ կնքվել են երկկողմանի միջկառավարական համաձայնագրեր Վրաստանի, Թուրքմենստանի, Ուկրաինայի, Տաջիկստանի, Ղազախստանի հետ: Իսկ նախորդ տարի Բելոռուսի հետ միջգերատեսչական արձանագրություն է ստորագրվել մաքսային վիճակագրության տվյալների փոխանակման վերաբերյալ: Նման երկու արձանագրություն առաջիկայում կստորագրվի նաև Վրաստանի և Ուկրաինայի հետ: